
OPĆINA ŽAKANJE

JEDINSTVENI UPRAVNI ODJEL


KLASA: 013-02/26-01/10
URBROJ: 2133-22-03/1-26-2
Žakanje, 15.06.2026.
Temeljem članka 11. Zakon o pravu na pristup informacijama (Narodne novine, 25/13, 85/15 i 69/22) te Odluke Općinskog načelnika Općine Žakanje (KLASA: 013-02/26-01/10, URBROJ: 2133-22-02-26-1, od 08.06.2026. godine) o upućivanju nacrta Pravilnika o jednostavnoj nabavi u javno savjetovanje, Jedinstveni upravni odjel Općine Žakanje objavljuje
JAVNI POZIV

NA SAVJETOVANJE O OBJAVLJENOM NACRTU PRAVILNIKA O JEDNOSTAVNOJ NABAVI
I.

Poziva se javnost na savjetovanje o objavljenom nacrtu Pravilnika o jednostavnoj nabavi (daljnjem tekstu: Pravilnik) kojeg je izradio Jedinstveni upravni odjel Općine Žakanje koji ujedno i provodi savjetovanje.

Za izradu nacrtu Pravilnika nije osnovana radna skupina.

II.

Savjetovanje o nacrtu Pravilnika provodi se obzirom da se radi o općem aktu kojim se utječe na prava i interese građana i pravnih osoba, a u cilju upoznavanja javnosti s nacrtom navedenog Pravilnika, prikupljanja povratnih informacija od javnosti te podizanja razine razumijevanja i prihvaćanja predloženog općeg akta.

 U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, Pravilnikom se uređuje postupak koji prethodi stvaranju ugovornog odnosa za nabavu roba i usluga te provedbu projektnih natječaja procijenjene vrijednosti manje od 50.000,00 eura bez poreza na dodanu vrijednost (PDV-a) i za nabavu radova procijenjene vrijednosti manje od 100.000,00 eura bez poreza na dodanu vrijednost (PDV-a), (u daljnjem tekstu: jednostavna nabava), za koju ne postoji obveza primjene Zakona o javnoj nabavi.   
III.

O nacrtu Pravilnika provest će se internetsko savjetovanje s javnošću sukladno Zakonu o pravu na pristup informacijama.

Savjetovanje s javnošću o objavljenom nacrtu Pravilnika provest će se u trajanju od 30 dana i to u razdoblju 15.06. do 15.07.2026. godine.

IV.

Poziva se javnost da u razdoblju iz točke III. ovog Javnog poziva dostavi svoja očitovanja odnosno prijedloge, primjedbe i mišljenja na nacrt Pravilnika.

V.

Očitovanja odnosno prijedlozi, primjedbe i mišljenja na nacrt Pravilnika dostavljaju se putem obrasca za dostavu prijedloga, primjedbi i mišljenja na adresu: Općina Žakanje, Žakanje 58, 47276 Žakanje ili na adresu elektroničke pošte: procelnik@opcina-zakanje.hr .
VI.

Po isteku roka za dostavu očitovanja odnosno prijedloga, primjedbi i mišljenja sva zaprimljena očitovanja javnosti odnosno prijedlozi, primjedbe i mišljenja će se analizirati te će se potom izraditi i objaviti na službenoj internetskoj stranici Općine Žakanje izvješće o savjetovanju s javnošću koje će sadržavati dostavljena očitovanja odnosno prijedloge, primjedbe i mišljenja, kao i očitovanja s razlozima za neprihvaćanje pojedinih prijedloga, primjedbi i mišljenja.

VII.

Svi prihvaćeni prijedlozi, primjedbe i mišljenja na nacrt Pravilnika uvrstit će se u prijedlog Pravilnika koja će se, zajedno s Izvješćem o savjetovanju s javnošću iz točke VI. ovog Javnog poziva, uputiti Općinskom vijeću Općine Žakanje na razmatranje i donošenje.

VIII.

Za sva potrebna pojašnjenja i pitanja sudionici savjetovanja mogu se obratiti koordinatoru savjetovanja u vremenu trajanja savjetovanja i to putem telefona: 047/757-836 ili putem e-mail adrese: procelnik@opcina-zakanje.hr .
PROČELNICA

Anita Srbelj-Dehlić
